Snow White and the Huntsman

Snow White and the Huntsman er et amerikansk actioneventyr fra 2012. Filmen er regissert av Rupert Sanders, og har Kristen Stewart, Chris Hemsworth og Charlize Theron i hovedrollene.

 Handling 
Den onde dronningen Ravenna (Charlize Theron) styrer landet sitt med jernhånd og holder seg ung ved å ta ungdommen fra andre mennesker. Men når hun får høre at Snow White (Kristen Stewart) truer hennes posisjon som vakrest i landet, blir hun rasende. Hun kan ikke utstå tanken på at noen er vakrere enn henne, og hun planlegger dermed å drepe Snow White, som imidlertid klarer å flykte mot den mørke skogen. Dermed sender dronningen en mystisk leiemorder, bare kjent som The Huntsman (Chris Hemsworth), for å drepe henne for seg. Men når jegeren finner Snow White klarer han ikke å få seg til å drepe den uskyldige unge kvinnen. Han ender i stedet opp med å lære Snow White å slåss, og sammen med prins William (Sam Claflin), som hun har vært forelsket i siden barndommen, og de åtte dvergene Beith (Ian McShane), Coll (Toby Jones), Nion (Nick Frost), Gort (Ray Winstone), Muir (Bob Hoskins), Duir (Eddie Marsan), Quert (Johnny Harris) og Gus (Brian Gleeson), tar de sikte på å for én gang for alle ta knekken på den onde dronningen – som imidlertid ikke akter å gi seg uten kamp.

 Prosess 
Det kommer ut to filmversjoner av Snehvit i 2012 – denne filmen og Mirror Mirror. Sistnevnte var den som kom ut først, 16. mars, mens Huntsman-versjonen kom kun to og en halv måned senere. Produsent Joe Roth var likevel optimistisk: "Ti uker i filmbransjen er som en evighet."

Tidlig i prosessen ble det ryktet at de ville ha en "ukjent" skuespillerinne til å spille Snow White. Riley Keough, Felicity Jones, Bella Heathcote og Alicia Vikander ble i denne sammenheng nevnt som muligheter til å spille rollen. Etter hvert dukket det opp mer kjente navn, som Kristen Stewart, Dakota Fanning og Saoirse Ronan. Stewart ble i mars 2011 utpekt til å spille Snow White.

Lily Collins gjorde for øvrig en audition for Snow White-rollen, som hun følgelig tapte til Stewart. Ironisk nok fikk hun kort tid senere den samme rollen i den andre Snow White-filmen, Mirror Mirror.

Flere kjente skuespillere, som Viggo Mortensen, Johnny Depp og Hugh Jackman, ble tilbudt rollen som The Huntsman, men alle avslo. Også Michael Fassbender og Tom Hardy ble vurdert for rollen. Som en følge av Thor-suksessen i 2011 ble australske Chris Hemsworth etter hvert castet.

Charlize Theron trakk seg fra Oscar-favoritten J. Edgar for å spille rollen som Queen Ravenna. Angelina Jolie og Winona Ryder var også med i diskusjonen før Theron ble valgt.

 Om filmen 
Snow White and the Huntsman har premiere på norske kinoer 8. juni 2012.

 Rolleliste 

 Rolle  Skuespiller Snow White  Kristen Stewart The Huntsman  Chris Hemsworth Queen Ravenna  Charlize Theron William  Sam Claflin Finn  Sam Spruell Beith  Ian McShane Muir  Bob Hoskins Gort  Ray Winstone Nion  Nick Frost Duir  Eddie Marsan Coll  Toby Jones Quert  Johnny Harris Gus  Brian Gleeson Duke Hammond  Vincent Regan Snow White's Mother  Liberty Ross King Magnus  Noah Huntley Mirror Man  Christopher Obi Greta  Lily Cole Anna  Rachael Stirling Lily  Hattie Gotobed Young Snow White  Raffey Cassidy Young William  Xavier Atkins Young Ravenna  Izzy Meikle-Small Ravenna's Mother  Anastasia Hillie Young Finn  Elliot Reeve Thomas  Mark Wingett Iain  Jamie Blackley Broch  Dave Legeno Percy  Matt Berry Aldan  Joey Ansah Sara  Annabelle Wallis (ukredittert)

 Trivia 
 Under filming kom Kristen Stewart til å slå til Chris Hemsworth i fjeset, noe som resulterte i at han fikk et blått øye.
 Kristen Stewart innrømmet i et intervju at hun måtte overvinne frykten for hester når hun red dem, som følge av en ulykke når hun var ni år gammel, da hun brakk albuen.

 Referanser 

 Eksterne lenker 




Kategori:Filmer fra 2012
Kategori:Actionfilmer fra USA
Kategori:Eventyrfilmer fra USA
Kategori:Fantasyfilmer fra USA
Kategori:Engelskspråklige filmer